《恭题中宪老夫子大人爱吟草 其二》
清代·周兴岱

忆来绛帐得从游，治行听传第一流。花满河阳潘骑省，雉依桑陇鲁中牟。

浣花列祀忠魂慰，村社迎神县郭秋。重把遗编感知己，羊昙洒泪恸西州。

作者简介：周兴岱（1744—1809）字长五，一字冠三，号东屏，四川涪州（今重庆市涪陵区）人，清朝官吏，周煌次子，清代大诗人张船山岳父。乾隆三十六年进士，改庶吉士，散馆授编修。累迁侍讲学士。超授内阁学士。擢侍郎，历礼、吏、户诸部。命在南书房行走。